cyanic-selkie/wikianc huggingface dataset:
Գրառումների համար թուղթ
Գրառումների համար կպչուն թուղթ, սրանք ոչ մեծ թղթեր են, որոնց մի կողմում բարակ գծով հատուկ սոսնձի շերտ կա՝ սովորաբար դեղին գույնի։ Դրանք սոսնձվում են նոթատետրի տեսքով, որից առանձին թերթիկները հեշտությամբ պոկվում են և կարող են սոսնձվել այլ առարկաների վրա, իսկ հետագայում հեռացվել դրանցից՝ չթողնելով ոչ մի հետք։ Որպես կանոն՝ այս թուղթն օգտագործվում է համառոտ գրառումների և հիշեցումների համար։
Գրառումների համար այդպիսի ինքնակպչուն թուղթ առաջին անգամ սկսել է արտադրել ամերիկյան «3M» ընկերությունը՝ Post-it ապրանքանիշի ներքո։ Այդ ընկերությունում աշխատող Սպենսեր Սիլվերը 1968 թվականին ստեղծեց թույլ և հետքեր չթողնող սոսինձ։ Հայտնագործությունը մնաց առանց պահանջարկի, քանի դեռ Արթուր Ֆրայը՝ այդ նույն ընկերության աշխատակիցը, ով երգում էր եկեղեցական երգչախմբում, չսկսեց իր աղոթարանում այդ նյութով սոսնձված էջանիշներ ամրացնել ։
1980 թվականից գրառումների համար այդպիսի թուղթն սկսեց վաճառվել ԱՄՆ-ի ողջ տարածքում, իսկ տարի անց հայտնվեց նաև կանադական և եվրոպական շուկաներում։ 1999 թվականին Fortune պարբերականն այն ներառեց XX դարի կարևորագույն հայտանգործությունների շարքում ։
Գրառումների համար դասական թուղթը նախկինի պես արտադրվում է «3M» ընկերության կողմից՝ Post-it ապրանքանիշի ներքո։ Այն դեղին է և ունի 76-ը 76-ի վրա չափսեր։ Գոյություն ունեն նաև այլ արտադրողների նմանօրինակ արտադրանքներ։
Կպչուն թուղթը հաճախակի օգտագործվում էր արվեստի ստեղծագործություններ արարելիս։ Այսպես. Ռոն Կիտայի «Ռեմբրանդից հետո» կտավը 2000 թվականին աճուրդում վաճառվեց £640-ով ։
Բավականին մեծ տարածում ունեն համակարգչային ծրագրերը՝ կպչուն թղթերի նմանօրինակները, որոնց վիրտուալ «թերթիկները» կարելի է «սոսնձել» օպերացիոն համակարգի աշխատանքային սեղանին։
Արտաքին հղումներ
Կատեգորիա:Գրենական պիտույքներ Կատեգորիա:Նյութեր Կատեգորիա:Թուղթ Կատեգորիա:Ամերիկյան հայտնագործություններ
Դմիտրի Պետրով-Բիրյուկ
Դմիտրի Իլյիչ Պետրով-Բիրյուկ (Дмитрий Ильич Петров (Бирюк), ), խորհրդային ռուս գրող։
Կենսագրություն
Դմիտրի Իլյիչ Պետրովը ծնվել է 1900 թվականին կազակական ընտանիքում, Դոնի զորքի մարզի Աննինսկայա ստանիցայում, որտեղ անցել են նրա մանկությունն ու պատանեկությունը։ Գրողի հայրենի վայրերն են եղել Ֆիլոնովսկայա, Միխայլովսկայա, Լիսոգորսկի խուտորը, Ուռուպինսկ գյուղերը, որտեղ նա բազմիցս այցելել է և ստեղծել իր ստեղծագործությունները։ Հենց այստեղ է ապագա գրողը սիրահարվել կազակների երգին, սովորել է հասկանալ և գնահատել սուր հումորը։
Պետրով-Բիրյուկի մանկությունը դառն է եղել։ Մայրը մահացել է, երբ տղան 7 տարեկան էր, հայրը, բարի, բայց թույլ բնույթով մարդ էր և քիչ է զբաղվել որդու դաստիարակությամբ։ Ընթերցանության հանդեպ սերը մայրն է ներշնչել։ Յոթ տարեկան հասակում նա ինքնուրույն կարդացել և գրել է։ Դպրոց ուշ է գնացել, ավարտել է երկամյա դպրոցը, հինգ տարիների փոխարեն։ Գրքերից նա ստանում էր գրեթե հիմնական դաստիարակությունը։ Պուշկինի հեքիաթները, Գոգոլի, Լև Տոլստոյի պատմվածքները և վեպերը անջնջելի հետք են թողել նրա գիտակցության մեջ։ Նրա ընթերցած առաջին գրքերի շարքում էին Մայն Ռիդի և Ֆենիմոր Կուպերի վեպերը։
Մասնակցել է քաղաքացիական պատերազմին։ Սովորել է Գորկու անվան գրականության ինստիտուտում։ Առաջին անգամ որպես գրող հանդես է եկել 1925 թվականին։ Հրատարակվել է Բիրյուկ կեղծանվամբ, որը վերցրել է մորական կողմի պապի պատվին, որի ազգանունը Բիրյուկ էր։ Հետագայում սկսեց ստորագրել Պետրով (Բիրյուկ) ։
1932 թվականին Պետրով-Բիրյուկը բնակություն է հաստատել Դոնի Ռոստովում, որտեղ երկար ժամանակ աշխատել է որպես գրքերի հրատարակման խմբագիր ։
Հիշատակ
2011 թվականին Ստարոաննինսկի գյուղական գրադարանը կոչվել է Դմիտրի Իլյիլ Պետրովի (Բիրյուկ) անունով։
Ծանոթագրություններ
Կատեգորիա:Ռուս գրողներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Գրողներ այբբենական կարգով Կատեգորիա:Խորհրդային գրողներ
Դինոզավրերի արշավը
Սյուժե
Մուլտֆիլմի գործողությունները տեղի են ունենում մոտ 70 միլիոն տարի առաջ` կավճի ժամանակաշրջանում, Հյուսիսային Ամերիկայի տարածքում։ Դրա հիմնական հերոսները երկու երիտասարդ դինոզավրեր են. Սպի մականունով էդմոնտոզավրը և տրոոդոն Պետչը։ Մինչև հիմա նրանց կյանքը հիմնականում անհոգ էր անցնում։ Սպին իր հարազատների հետ միասին ուտում էր խոտի բարակ կտորներ, իսկ Պետչը որսում էր փոքր կենդանիներ։ Եվ ահա բևեռային ամառն ավարտվում է, և երկու երիտասարդների կյանքը կտրուկ փոխվում է։ Էդմոնտոզավրերը երկար ճանապարհորդության են մեկնում հարավային հողեր՝ այնտեղ անցկացնելու ձմեռային ամիսները։ Սպին մեկնում է նրանց հետ։ Ընդհակառակը, Պետչը և նրա հարազատները մնում են հյուսիսային հողերում, որտեղ նրանք պետք է հաղթահարեն երկար բևեռային գիշերը։
Ճանապարհին Սպին հետ է մնում իր ընտանիքից։ Այժմ նա ստիպված է լինում հոգ տանել իր մասին և որոնել դեպի հարավ ճանապարհը։ Բացի այդ, նրան է հետապնդում չար գորգոզավրը։
Բելանտե
Բելանտե  (Bellante), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 7198 մարդ, բնակչության խտությունը կազմում է 141 մարդ/կմ²։ Զբաղեցնում է 49 կմ² մակերես։ Փոստային ինդեքս՝ 64020, հեռախոսային կոդ՝ 0861: Բնակավայրի հովանավորն է սուրբ Աֆանասիյը։
Ագատում
Ագատում (, հին հունարենից  ἀγα- +θαύμας «չափազանց զարմանալի»), ցերատոպսիդների ընտանիքին պատկանող դինոզավրերի ցեղ, ապրում էր մաաստրիխի դարում՝ կավճային դարաշրջանի սկզբում Հյուսիսային Ամերիկայի տարածքում։ Երկարությունը 9 մետրի էր հասնում, հասակը՝ 3 մետրի, քաշը՝ 5 տոննայի։ Սուիթուոթերի շրջանում (Sweetwater County)՝ Վայոմինգի նահանգում գտնվել են ագատումի քարացած մնացորդներ։ Առաջին անգամ նկարագրել է հնէաբան Կոուպը 1872 թվ.-ին։ Ներկայանում էր մեկ տեսակով՝ Agathaumas sylvestris .:
Հայտնաբերման պատմություն
Ագատումի աճյունը հայտնաբերել է ամերիկյան գիտնական Ֆ. Մեկը 1873 թվ.-ին Վայոմինգ նահանգում պեղումների ժամանակ(ԱՄՆ)։ Նա այս մասին հայտնել է հայտնի հնէաբան Էդվարդ Կոուպին, ով արագ եղավ նույն տեղում և սկսեց զբաղվել գյուտի հետազոտություններով։ Ագատումը լատիներեն անունը ստացել է, որովհետև գիտնականները մոլորված էին կենդանու ահռելի չափերի պատճառով։ 1897 թվ.-ին նկարիչ Չարլզ Նայտը Է. Կոուպի պատվերով հսկա մողեսների նկարների շարք է ստեղծել, որոնք էլ 1925 թվ.-ին Ուիլս Օ՛Բրայնի «Լքված աշխարհ» ֆիլմի ագատումի կերպարի համար հիմնական նյութ է ծառայել։
Արտաքին հղումներ
Կատեգորիա:Դինոզավրեր
Կևին Կուսկե
Կևին Կուսկե (Kevin Kuske, ), գերմանացի բոբսլեյիստ, հանդես է եկել Գերմանիայի հավաքականում 1999 թվականին։ Մասնակցել է հինգ Օլիմպիադաներում և հաղթել է չորս ոսկե և երկու արծաթե մեդալներ (ոսկի՝ մեկը Սոլթ Լեյք Սիթիի Օլիմպիադայի քառորդում, երկուսը Թուրինի՝ երկյակում և քառորդում և մեկը Վանկուվերի երկյակում; արծաթ․ մեկը Վանկուվերի քառորդում, մեկը Փհենչհանի քառորդում)։
Կուսկեն ունի աշխարհի չեմպիոնատի 13 մեդալ, այդ թվում՝ յոթ ոսկի (տղամարդկանց երկյակում․ 2003 թվական, 2007 թվական, 2008 թվական; տղամարկանց քառորդում՝ 2003 թվական, 2004 թվական, 2005 թվական, 2008 թվական)։ Ինչպես նաև Կուսկեն նվաճել է Եվրոպայի չեմպիոնատիի 21 մեդալ, որոնցից 6-ը ոսկի են։
Նախքան բոբսլեյիստ դառնալը, Կուսկեն զբաղվել է թեթև աթլետիկայով՝ առավելապես սպրինտով։ 1998 թվականի երիտասարդական թեթևաթլետիկական չեմպիոնատում արժանացել է բրոնզե մեդալի 4×100 մետր վազքամրցումում։
2014 թվականին Կուսկեն մասնակցել է Սոչիի Օլիմպիական խաղերին, որտեղ զբաղեցրել է 11-դր տեղը և յոթերորդը՝ քառորդում ։
Արտաքին հղումներ
Կատեգորիա:Գերմանացի բոբսլեյիստներ
Դմիտրի Դուդար
Դմիտրի Նիկոլաևիչ Դուդար (Дзмітрый Мiкалаевіч Дудар, ), բելառուս ֆուտբոլիստ, Բրեստի «Դինամո» ակումբի դարպասապահ։
Ակումբային կարիերա
Գրոդնոյի «Բելկարդի» մանկապատանեկան մարզադպրոցի սան է։ 2008 թվականին սկսել է խաղալ Մինսկի «Դինամո» ակումբի երկրորդ կազմում։ 2010 թվականին վնասվածք է ստացել, որի պատճառով չի խաղացել վեց ամսվա։ Ապաքինվելուց հետո՝ 2011 թվականի կեսերից, խաղացել է Գրոդնոյի «Բելկարդում»։ 2012 թվականի մրցաշրջանում դարձել է թիմի հիմնական դարպասապահ Երկրորդ լիգայում։ 2013 թվականի մրցաշրջանում  եղել է Սվետլոգորսկի «Խիմիկ» ակումբի խաղացող Առաջին լիգայում։
2014 թվականի մարտին նա տեղափոխվել է Բրեստի «Դինամո» ակումբ, որտեղ նա դարձել է երկրորդ դարպասապահ Կոնստանտին Ռուդենոկից հետո։
Միջազգային
Բելառուսի երիտասարդական հավաքականի կազմում մասնակցել է երկու խաղի Պորտուգալիայում անցկացրած մրցաշարում։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի դարպասապահներ
Բոգդան Գեմբարսկի
Բոգդան (Ալեքսանդր) Անտոնիի Գեմբարսկի (Bohdan Aleksander Gębarski, ), լեհ հասարակական գործիչ, հրապարակախոս, արևելագետ, գրող, թարգմանիչ։
Կենսագրություն
Ծնվել է Սանկտ Պետերբուրգում, լեհ ընտանիքում։ Ռուսական նախնական կրթություն ստանալուց հետո, սովորել է Մոսկվայի մոտ Զվենիգորոդ քաղաքի միջնակարգ դպրոցումը։ 1924 թ. ընտանիքով տեղափոխվել է Վարշավա։ Սովորել է Վարշավայի արևելյան կենդանի լեզուների ինստիտուտում։ Երկրորդ համաշխարհային պատերազմի ժամանակ ակտիվորեն պայքարել է ֆաշիզմի դեմ։ Եղել է 1944 թ.-ի Վարշավայի հակաֆաշիստական ապստամբության կազմակերպիչներից, ընկել համակենտրոնացման ճամբար։ Պատերազմից հետո զբաղվել է հասարակական լայն գործունեությամբ, մասնակցել է տարբեր ճամբարներից անչափահաս լեհերին հայրենիք վերադարձնելու գործին։ Պատերազմից հետո խմբագրել է թերթեր ու ամսագրեր։
Նամակագրական կապեր է ունեցել Հայաստանի և սփյուռքի մշակութային գործիչների ու գրողների հետ։ Գրել է «Մորիտուրի» (լատ., «Մահվան դատապարտվածները») վիպակը նվիրված Մեծ եղեռնին։ Թարգմանել և երկու հատորով հրատարակել է հայ գրողների երկերը։
Ծանոթագրություններ
Կատեգորիա:Լեհ հասարակական գործիչներ Կատեգորիա:Լեհ հրապարակախոսներ Կատեգորիա:Լեհ արևելագետներ Կատեգորիա:Լեհ գրողներ Կատեգորիա:Լեհ թարգմանիչներ Կատեգորիա:Սանկտ Պետերբուրգ քաղաքում ծնվածներ
Նորբիթ
Նորբիթ (Norbit), ամերիկյան կինոկատակերգություն, որի ռեժիսորն է Բրայան Ռոբինսը։ Վարկանիշը՝ MPAA — PG-13 (խորհուրդ չի տրվում մինչեւ 13 տարեկան երեխաներին)։ ԱՄՆ- ում ֆիլմը վարձույթի է հանվել 2007 թվականի փետրվարի 9-ից 2007 թվականի մարտի 8-ը։
Սյուժե
Նորբիթի կյանքը դեռ մանկությունից լի էր փորձություններով և հիասթափություններով։ Չինական ռեստորանի դռների մոտ ծնողների կողմից լքված և Վոնգի կողմից դաստիարակված, տարրական դպրոցից դատապարտված էր քայլել հրեշավոր երկրպագուի՝ Ռասփյուտիայի հետ։ Չհամարձակվելով մերժել իր պաշտպանին, հերոսը խոնարհաբար պատրաստվում է տանել նրան եկեղեցի, երբ քաղաք է վերադառնում Նորբիթի կայնքի միակ սեր՝ գեղեցկուհի Քեյթը։ Այժմ նա պետք է ինչ-որ կերպ ազատվի բռնակալ Ռասփյուտիայից և գրավի Քեյթի սիրտը։
Նկարահանող խումբ
Վարձույթ՝ «Paramount Pictures» (ԱՄՆ, Մեծ Բրիտանիա, Նիդերլանդներ), «United International Pictures» (Արգենտինա, Հունաստան, Սինգապուր), «Universal Pictures International» (Շվեյցարիա, Իսպանիա)։
Բյուջե և շահույթ
Ֆիլմի բյուջեն կազմել է 60 միլիոն դոլար։ Հյուսիսային Ամերիկայումը վաստակել է 95 673 607 դոլար և 63 639 954 դոլար այլ շուկաներում։ Շահույթը ընդհանուր կազմել է շուրջ 159 313 561 դոլար ։ Ֆիլմը Մեծ Բրիտանիայում թողարկվել է 2007 թվականի մարտի 9-ին  ։
Մրցանակներ և նոմինացիաներ
2008 թվականին ֆիլմը ստացել է երեք «Ոսկե ազնվամորի» մրցանակի՝ ամենավատ տղամարդու դերի համար, երկրորդ պլանի ամենավատ տղամարդու դերի համար և երկրորդ պլանի ամենավատ կնոջ դերի համար (այս բոլոր մրցանակներին արժանացել է Էդի Մերֆին) և նոմինացվել ևս չորս մրցանակի։
Արտաքին հղումներ
Կատեգորիա:Ամերիկյան կատակերգություն Կատեգորիա:2007 ֆիլմեր Կատեգորիա:Անգլերեն ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:2000-ականների կինոկատակերգություններ Կատեգորիա:Ամերիկյան ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ֆիլմեր որբերի մասին Կատեգորիա:Ամուսնական դավաճանությունը ֆիլմերում
Յոմ Կիպուր
Յոմ Կիպուր (եբրայերեն՝ יוֹם כִּיפּוּר‎), հայտնի է նաև «Քավության օր» անվամբ, Հուդայիզմում համարվում է տարվա ամենասուրբ օրը։ Կենտրոնական թեմաներն են քավությունն ու ապաշխարությունը ։ Հրեաներն այն տոնում են մոտ 25-ժամյա ծոմապահությամբ և շարունակական աղոթքներով՝ օրվա ժամանակի մեծ մասն անցկացնելով սինագոգում, հոգևոր ծառայություններ մատուցելով։
Սուրբգրյան ընթերցումներ
Ըստ հրեական ավանդույթի՝ Աստված ամեն մի անձի ճակատագիրը գալիք տարվա համար գրում է Կյանքի գրքում և սպասում, մինչև որ Յոմ Կիպուրը «կկնքի» դատավճիռը։ Ցասման օրերի ընթացքում հրեան փորձում է բարելավել իր վարքն ու Աստծո առջև թողություն խնդրել իր և այլոց հանդեպ գործած մեղքերի համար և հուսով է, որ Աստված կների իրեն։
Աղոթքի քանակներ
Սովորական օրերին հավատացյալ կյանքով ապրող հրեաներն օրվա մեջ աղոթում են երեք անգամ` հետևյալ անվանումներով. Շախարիթ կամ առավոտյան աղոթք, Մինխա կամ ցերեկային աղոթք և Մաարիվ կամ երեկոյան աղոթք։ Յոմ Կիպուրն օրվա մեջ ունի աղոթքի համար նախատեսված հինգ ժամ՝ վերոգրյալին ավելացնելով Մուսաֆն ու Նեիլան։ Հրեաներն այս տոնի ընթացքում ապաշխարում են հանրային կամ մասնավոր վայրում։ Այս թվին ավելանում է նաև րաբուննապետին կամ կոհեն գադոլին ուղղված աղոթքը Երուսաղեմի Սուրբ տաճարում։
Հղումներ
Կատեգորիա:Հուդայականություն
Վիկտոր Դոլիձե
Վիկտոր Իսիդորի Դոլիձե (ვიქტორ ისიდორეს ძე დოლიძე, ), վրացի կոմպոզիտոր։
Կենսագրություն
Վիկտոր Դոլիձեն ծնվել է Քութայիսի նահանգի Օզուրգեթ քաղաքում, աղքատ ընտանիքում :Սովորել է Թիֆլիսի առևտրական ուսումնարանում։ 1910 թվականին մանդոլինահարների մրցույթում գրավել է առաջին տեղը ։
Ուսումնարանն ավարտելուց հետո ընդունվել է Կիևի առևտրային ինստիտուտ, որտեղ սովորելուն զուգահեռ հաճախել է երաժշտական դպրոց՝ ջութակի ու կոմպոզիցիայի դասարաններ։ 1917 թվականին ավարտել է ուսումնարանն ու վերադարձել է Վրաստան, սկսել է զբաղվել երաժշտությամբ ։
Վիկտոր Դոլիձեն գրել է մի շարք օպերաներ, այդ թվում՝ վրացական առաջին կատակերգական օպերան՝ «Քեթո և Կոտե», որի լիբրետոն 1919 թվականին գրել է ինքը Ավքսենտի Ցագարելիի «Խանումա» կատակերգության հիման վրա։ Մասնագիտական գրականության մեջ այդ ստեղծագործությունը կոչվում է նաև օպերետ։
1920-ական թվականների վերջին ու 1930-ական թվականների սկզբին զբաղվել է օսեթական երաժշտական բանահյուսության նմուշների հավաքման ու ձայնագրման աշխատանքներով։ Գրել է նվագախմբային մինիատյուրներ («Օսեթական լեզգինկա», «Հրավերի պար»՝ «Խոնգա-կաֆթ» և այլն)։ 1931 թվականին Վիկտոր Դոլիձեն սկսել է աշխատել «Զամիրա» օպերայի վրա, որ գրել է օսեթական «Չերմեն» ու «Զամիրա» ազգային լեգենդների հիման վրա (օպերան մնացել է անավարտ)։
Մահացել է 1933 թվականի մայիսի 24-ին Թբիլիսիում ։
Եղջրաքար
Եղջրաքար, կոնտակտ-մետամորֆային ապար։ Առաջանում է ինտրուզիվ մարմինների շուրջը պարփակվող ալյումինասիլիկատային նստվածքային ու հրաբխային ապարների կառուղվածքի և միներալային կազմի փոփոխությունից՝ ներդրված մագմայի ազդեցության շնորհիվ։ Ունի հոծ, հատիկային կառուցվածք։ Երբեմն լինում է բծավոր։ Բնորոշ է խեցային կտրվածքը։ Եղջրաքարը կազմված է քվարցից, դաշտային սպարներից, փայլարներից, ինչպես նաև էպիդոտից, նռնաքարերից, անդալուզիտից, սիլլիմանիտից կամ կորդիերիտից և այլն։ Հայաստանում եղջրաքարը հանդիպում է ամենուր՝ հատկապես Զանգեզուրում, Վայքում և հյուսիսարևելյան շրջաններում։ Որոշ տեղերում եղջրաքարի հետ կապված են երկաթի, պղնձի, ոսկու հանքայնացումները։
Կատեգորիա:Ապարներ
Լամբալո
Լամբալո (ლამბალო) գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 450 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
Ֆրեդերիկ Դևիս Գրին
Ֆրեդերիկ Դևիս Գրին (Frederick Davis Greene), ամերիկացի միսիոներ։
Օսմանյան կայսրությունում հայ բնակչության 1884-1886 թվականների կոտորածների ժամանակ եղել է Արևմտյան Հայաստանում, և, որպես Հայ օգնության ազգային կոմիտեի (Նյու Յորք) քարտուղար, մեծ գործ կատարել տուժած հայերին օգնելու համար։ «Հայկական ճգնաժամը Թուրքիայում։ Ջարդ 1894» (1895 թ.), «Հայկական ջարդերը կամ Մուհամմեդի սուրը» (1896 թ.), «Թուրքի իշխանությունը և հայկական ճգնաժամը» (1897 թ.) գործերում լուսաբանել է հայ ժողովրդի պատմությունը, Օսմանյան կայսրությունում հայ ժողովրդի վիճակը 1870-1890-ական թթ.. վերլուծել 1894-1896 թթ.-ի հայերի ջարդերի պատճառները, քննել հայկական հարցի վերաբերյալ եվրոպական տերությունների և ԱՄՆ-ի քաղաքականությունը, ամերիկյան միսիոներների գործունեությունը Արևմտյան Հայաստանում, Մեծ Բրիտանիայի և ԱՄՆ-ի հասարակայնության դիրքորոշումը հայկական հարցում։
Կատեգորիա:Հայոց ցեղասպանության ականատեսներ Կատեգորիա:Ամերիկացի միսիոներներ Կատեգորիա:Հայկական հարց Կատեգորիա:Անձինք այբբենական կարգով
Նոել Բաքսթոն
Նոել Բաքսթոն (Noel Edward Noel-Buxton, 1st Baron Noel-Buxton, ), անգլիացի հասարակական և քաղաքական գործիչ։ 1910 թ.-ից՝ խորհրդարանի անդամ լեյբորիստական կուսակցությունից։ Եղել է Բրիտանա-հայկական կոմիտեի անդամ։ 1913 թ.-ին եղբոր՝ Հ. Բաքսթոնի հետ ճանապարհորդել է Հայաստանում։
1914 թ.-ին լույս է տեսել նրանց՝ «Ճանապարհորդություն և քաղաքականությունը Հայաստանում» գիրքը։ Բաքսթոնը անհրաժեշտ է համարել օգտագործել հայերի ողբերգությունը՝ ապահովելու պատերազմի ընթացքում դաշնակիցների համար ԱՄՆ-ի աջակցությունը։
1922 թ.-ին կառավարությունից պահանջել է Լոզանի կոնֆերանսում պայմանավորվել տերությունների, ինչպես նաև Խորհրդային Ոուսաստանի հետ Արևմտյան Հայաստանը հայերին վերադարձնելու անհրաժեշտության մասին։
Ծանոթագրություններ
Կատեգորիա:Անգլիայի քաղաքական գործիչներ Կատեգորիա:Անգլիացի հասարակական գործիչներ
Չիչխան սովորական
Չիչխան դժնիկանման , փշատազգիների ընտանիքի, չիչխան ցեղի բույս։
Նկարագրություն
Փոքր ծառ է, 6 մ (հազվադեպ 10 մ) բարձրությամբ, որը հաճախ թփանման տեսք ունի, ճյուղերով և կարճացած ընձյուղներով, որոնք ավարտվում են փշով։ Ընձյուղները սկզբում թեփուկների և աստղաձև մազմզուկների առկայության շնորհիվ արծաթափայլ են, այնուհետև ստանում են ժանգագորշավուն գունավորում։ Ճյուղերը ծածկված են գորշ, դեղնագորշավուն կամ համարյա սև կեղևով։ Փշերն ունենում են 2-7 սմ (հազվադեպ 1,5 սմ) երկարություն և շատ ամուր են։ Տերևները գծանման են կամ նշտարաձև-գծանման, 2-8 սմ երկարությամբ և 0,2-0,8 սմ լայնությամբ, բութ կամ սրածայր, սեպաձև հիմքով, գրեթե նստադիր, ոլորված եզրերով, վերևի կողմից արծաթամոխրավուն, ներքևի կողմից գորշ, դեղնաարծաթասպիտակ (նույն գույնի թեփուկանման մազմզուկների առկայության պատճառով)։ Առէջային ծաղիկները հավաքված են 5-8 մմ երկարությամբ և 4-6 մմ լայնությամբ հասկիկներում։ Վարսանդային ծաղիկները 2-5-ական հավաքված են ճյուղերի և փշերի ծոցերում։ Վարսանդը 1 հատ է։ Կորիզապտուղները հյութալի են, գնդաձև, նարնջագույն, բուրումնավետ, յուրահատուկ համով։ Ծաղկում է ապրիլ-մայիսին, պտուղները հասունանում են օգոստոս-հոկտեմբեր ամիսներին և ծառերի վրա պահպանվում մինչև հաջորդ տարվա մարտ ամիսը։
Քիմիական բաղադրությունը
Թարմ, հասուն պտուղները պարունակում են 83,6-86,4 % ջուր, մինչև 9 % չարպայուղ, 900 մգ % C վիտամին, 11 մգ % A վիտամին, 0,28 % B¹ վիտամին, 0,56 մգ % B² վիտամին, 0,79 մգ % B6 վիտամին, 14,3 մգ % E վիտամին, ֆոլաթթու, խնձորաթթու, գինեթթու, շաքար, լինոլաթթվային, օլեինաթթվային և պալմիտինաթթվային գլիցերիդներ։ Սերմերի մեջ պարունակվում է մինչև 12 % յուղ, կարոտին, տոկոֆերոլ, տերևներում՝ մինչև 10 % դաբաղանյութեր, C վիտամին, ֆիտոնցիդներ, ֆլավոնոիդներ, քիմիական տարրերից՝ երկաթ, բոր, մանգան։ Կեղևում հայտնաբերվել է սերոտոնին և ալկալոիդ հեպոֆեին։
Տարածվածություն
Տարածված է Կովկասում, Միջերկրածովյան շրջանում, Փոքր Ասիայում, Իրանում, Հնդկաստանում, Հարավային Չինաստանում, Մոնղոլիայում, Հարավարևմտյան Սիբիրում, Հիմալայներում։ Հայաստանի տարածքում հանդիպում է հյուսիսարևելյան և կենտրոնական շրջաններում, Սևանի ավազանում, Զանգեզուրում, Մեղրիում, Վայքում, գետերի և առուների ափերին։ Շատ է տարածված։ Լավ է տանում հողերի թեթևակի աղիությունը։ Արմատային առատ մացառներ է տալիս։ Արմատների վրա պալարներ ունի, որոնց մեջ ազոտ ֆիքսող բակտերիաներ են ապրում։
Կիրառություն
Պտուղները դիետիկ սնունդ են, օգտագործում են թարմ վիճակում, ինչպես նաև մուրաբաներ, կիսելներ, պաստիլ, ժելե, գինիներ պատրաստելու համար։ Պտուղներից դեղին ներկ են ստանում։ Կորիզներից ստանում են շատ արժեքավոր յուղ, որը օգտագործում են որպես դեղանյութ։ Դրանով բուժում են վերքերը, մաշկի ճառագայթային վնասվածքները, ուժեղ այրվածքները, էկզեման, քոսը, քթի, ականջի և կոկորդի հիվանդություններ, ստամոքսի խոցը և այլն։ Մեղրատու է։ Օգտագործում են նաև դեկորատիվ տնկարկներում, որպես կենդանի ցանկապատ։ Արտակարգ գեղեցիկ է պտուղների հասունացման շրջանում և ձմռանը։ Օգտագործվում է նաև հակաէրոզիոն, անտառմելիորատիվ տնկարկներում։ Էկոլոգիական խումբը՝ XIII: Մշակության հավանական շրջանները՝ 1-32 ։
Այլ օգտակար հատկանիշներ
Պտուղները ունեն սննդային մեծ արժեք։ Իզուր չէ, որ չիչխանին անվանում են սիբիրյան անանաս։ Պտուղներն ուտում են թարմ և սառեցրած վիճակում։ Նրանցից պատրաստում են մուրաբա, կիսել, կոմպոտ, պաստեղ, պովիդլո, մրգահյութ, գինի և թրմօղի։ Պտուղներով համեմում են ձկնեղենը, թխվածքները, որոշ տեսակի խմիչքներ։ Պտղահյութը՝ շաքարով, որպես պոլիվիտամինային հարուստ հումք, կարելի է պահել շատ երկար ժամանակ։ Որոշ տեղերում պտուղները խռնում են ալյուրին՝ հացին հյուահատուկ համ ու հոտ տալու համար։ Տերևները օգտագործվում են կաշի դաբաղելու համար։ Նրանցից ստացվում է սև գորշավուն, իսկ պտուղներից՝ դեղին գույնի ներկ։ Չիչխանը դեկորատիվ է, այն վաղուց դարձել մշակովի, մեղրատու է, պտուղներով ձմռանը սնվում են բազմաթիվ սովահար թռչոններ։ Ունի ամուր, լավ հղկվող բնափայտ, որից պատրաստում են մանր կիրառման առարկաներ։ Չիչխանը նաև մշակում է գետեզրերը, ջրանցքերը, լանջերը և հեղեղատները ամրացնելու նպատակով։ Դեղաբույսի նկատմամբ պետք է հատուկ ուշադրություն և հսկողություն, քանի որ այն հաճախ ենթարկվում է անխնա հատումների ու ոչնչացման, մինչդեռ սառած պտուղները, որոնց պատճառով էլ տուժում է թուփը, կարելի է հեշտությամբ հավաքել ճիպոտահարումով, դրանով քիչ վնաս պատճառելով այս արժեքավոր բասատեսակին։
Բուժիչ նշանակություն
Բուժման նպատակով օգտագործվում են բույսի պտուղներն ու սերմերը, դրանցից ստացվող յուղը, որոշ դեպքերում՝ նաև տերևները։ Պտուղները հավաքում են ձմռանը, երբ սառչում են ու ձեռք են բերում հաճելի թթվահամություն։ Դրանք իրենց համը և բուժական հատկանիշները պահպանում են նույնիսկ սառած վիճակում։ Տարբեր ժողովուրդներ չիչխանի պտուղներն օգտագործել են որպես հակալնդախտային, ցավազիկող, մազերն ամրացնող, մաշկային որոշ հիվանդություններ բուժող միջոց։ Պտուղներից պատրաստված եփուկն օգտագործվել է ստամոքսաաղիքային տրակտի հիվանդությունների ժամանակ։ Սերմերից պատրաստված եփուկն օժտված է հիանալի լուծողական հատկությամբ, մինչդեռ ճյուղերի և տերևների եփուկը ունի միանգամայն հակառակ ներործություն և օգտագործվում է լուծի ժամանակ։ Դեղաբույսերից ստացված յուղը լայն կիրառություն ունի կլինիկական բժշկության մեջ։ Չիչխանի յուղը լավ արդյունք է տալիս մաշկի թարախային բորբոքումների, էկզեմայի, Դարյեի հիվանդության, խեյլիտի և խոցային բնույթի գայլախտի բուժման ժամանակ։ Յուղը, դրական արդյունք է տալիս նաև բերանի լորձաթաղանթի վերքերի, քերծվածքների, ճաքճքվածքների ժամանակ։ Այն լայնորեն կիրառվում է գինեկոլոգիական պրակտիկայում ։
Տես նաև
Չիչխան
Ծանոթագրություններ
Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Պտղատու ծառեր
Անրի Ժոզեֆ Էժեն Գուրո
Անրի Ժոզեֆ Էժեն Գուրո, ֆրանսիացի գեներալ, Առաջին համաշխարհային պատերազմի մասնակից։ 1919-1923 թթ.-ին՝ Մերձավոր Արևելքում ֆրանսիական զորքերի գլխավոր հրամանատար։ Իրականացրել է իր կառավարության թուրքամետ քաղաքականությունը, անձնական կապ է ունեցել Մուստաֆա Քեմալ Աթաթուրքի հետ։ Գուրոյի հրամանով 1920 թ.-ի հունվարին ֆրանսիական զորքերը թողել են Մարաշը, ինչը հանգեցրել է քեմալականների կողմից 20 հազար հայերի կոտորածին։
Իր իսկ հրամանով 1920 թվականի սեպտեմբերին լուծարվել է Հայկական լեգեոնը, զինաթափվել հայ կամավորները, որոնք պատրաստվում էին օգնության հասնել թուրքերի կողմից պաշարված Հաճընին։
Գուրոյին են պատկանում «Սևրի պայմանագիրը փոխել այնպես, որ ընդունելի լինի թուրքերի համար», քանի որ «թուրքերը երկար ժամանակ մեր բարեկամներն էին. իսկ այնուհետև մեր քաջ և հավատարիմ թշնամիները» («Le Temps», 10.12.1920) խոսքերը։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Ֆրանսիացի գեներալներ Կատեգորիա:Պատվո լեգեոնի շքանշանի կոմանդորներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի ռազմական գործիչներ
Ալ-Սուեյդայի շրջան
Ալ-Սուեյդայի շրջան (ناحية مركز السويداء), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Ալ-Սուեյդայի գավառի երեք շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 212,463 մարդ ։
Շրջանն ուննի 27 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Սուեյդայի գավառ
Մանավ
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
Էնն (Լաուրիի նկարների կերպար)
Էնն (Ann), բրիտանացի նկարիչ Լոուրենս Սթիվեն Լաուրիի նկարների կերպար։ Արվեստագետները կարծում են, որ այդ կտավներում նկարիչը շեղվում է իր համար սովորական «Լաուրի ոճից»՝ քաղաքային մեծ տարածություններով և լուցկի մարդկանցով ։
Լաուրիի կյանքի նշանակալի մասում ստեղծված նկարներում և էսքիզներում պատկերված է հանելուկային «Էնն» կերպարը։ Չնայած նկարչի կյանքի և ստեղծագործության բազմաթիվ ուսումնասիրություններին՝ Լաուրիի կենսագիրներից և ոչ ոք մինչ այժմ չի կարողացել հաստատել Էննի իրական գոյությունը և նույնացնել նրան նկարչի շրջապատից որևէ մեկի հետ։ Էննը արվեստի որոշ պատմագետների կարծիքով իրականում երբեք էլ գոյություն չի ունեցել։ Ենթադրվում է, որ նա կարող էր և հորինված կերպար լինել՝ ծագելով նկարչի գիտակցության մեջ այլ աղջիկների հետ շփման արդյունքում, որոնք սովորաբար բավականին փոքր էին Լաուրիից։ Բացի այդ, Լաուրիի ժամանակակիցները հաստատում էին, որ նկարչի հետ շփման ընթացքում իրենց մոտ կասկած չի հարուցել Էննի իրական լինելը։
Լոուրենս Սթիվեն Լաուրի և ժամանակակից արվեստաբանություն Էննի մասին
Լաուրին խնամքով թաքցնում էր իր ներաշխարհը շրջապատից։ Էննի դիմանկարների շարքը բացահայտորեն ցուցադրում է Լոուրենս Սթիվեն Լաուրիի տարվածությունը այդ խորհրդավոր երիտասարդ էակով։ Մազերի նուրբ գծերը, դիմանկարում նրա դեմքի ինտիմ թեքումը բրիտանացի արվեստաբան Ջուլիանա Սփալդինգի կարծիքով ցուցադրում է նրա խոր կապվածությունը։ Նրա մազերի, աչքերի և սեղմած շուրթերի մետաղական երանգը, ըստ Սփալդինգի, արտացոլում են հենց իդեալական աղջկա այն կերպարը, որին հեղինակը ձգտում էր իր արվեստում և կյանքում։
Լաուրին կյանքի վերջում իր գեղանկարչական հավաքածուի համար ձեռք է բերել Ռոսետտիի կանացի դիմանկարները։ «Ինձ ընդհանրապես դուր չեն գալիս նրա կանայք,-ասել է Լաուրին,-բայց նրանք ինձ գայթակղում են, ինչպես օձեր»։ Նա նաև այդ կերպարների մասին ասել է.«Ռոսետտիի կանայք իրական չեն։ Դրանք երազներ են» ։ Էննի դիմանկարների սևեռուն ձևահակությունը հեռու է նրա արդյունաբերական բնապատկերներից և ինչ-որ առումով մոտ է Ռոսետտիի կանացի պատկերներին։ Էննի դիմանկարները գեղարվեստի որոշ քննադատների մոտ եգիպտական աստվածների տպավորություն են թողնում։ Դրանք հեռու են իրական առօրեականությունից, զուրկ մարդկային զգացմունքներից։
Էննի անձի ուսումնասիրությունների վարկածներ
Էրոտիկ նկարները դրդել են արվեստաբաններին՝ կատարել Լաուրիի այլ նկարների ռենտգենյան երևակումներ։ Արդյունքները ցնցող էին։ Լաուրիի ամենաանմեղ թվացող նկարների պատառիկները եղել էին ավելի ուշ ստեղծված էրոտիկ պատկերների սկզբնական տարբերակները։ Դա վերաբերում էր ոչ միայն փողոցային տեսարաններին, այլև նույնիսկ ծովային բնանկարներին (ֆալլուսային կառուցվածքները, որոնք բարձրանում էին ալիքներից, ռենտգենյան ճառագայթումից հետո պարզվեց, որ խամաճիկ աղջիկներ էին, թեպետ նկարիչը դրանք անվանել էր ինքնանկարներ)։ Մայքլ Հովարդը ենթադրում է, որ Լաուրիի էրոտիկ կերպարները եղել են պարզապես «մարդկանց և շրջական աշխարհի խաղալիքներ և ավտոմատներ դառնալու գործընթացի շարունակութուն», ինչը բնութագրական էր նկարչի համար։ Այդ կպչուն գաղափարը առկա էր նաև գրոտեսկի հանդեպ Լաուրիի սիրո մեջ։ Որպեսզի հաղթահարեր իր վախը շրջապատող աշխարհից, Լաուրիին պետք էր տիրել այն և հաղթել նրան իր արվեստով։ Նա բնակեցրել էր իր շատ նկարներ հաշմանդամներով, ճաշից հետո երկար ժամանակ զրուցում էր աղքատների հետ՝ անելով դա ոչ միայն խղճահարությունից, այլ նրա համար, որ հետագայում օգտագործի այդ կերպարները իր ստեղծագործություններում։
Նկարչի ծանոթների շրջանում կային բավականին երիտասարդ աղջիկներ և դեռահասներ, որոնք մեծ ցանկություն ունեին դառնալ նկարչուհի ։ Նա նրանց գեղանկարչության դասեր։ Աղջիկներից որոշները մոտ 12 տարեկան էին, նրանք բոլորն ունեին մուգ մազեր և մուգ աչքեր։ Thomas Alfred & son, Chartered Accountants (որտեղ Լաուրին աշխատել էր իր կյանքի մեծ մասում) ընկերությունից Լաուրիի գործընկերուհի Դորինա Կրաուչը (ամուսնական անուն՝ Դորին Սեյա) այն բազմաթիվ կանանցից և աղջիկներից մեկն էր, որոնց նա հովանավորել էր իր ողջ կյանքի ընթացքում։ Իր հուշերում կինը գրել է, որ նման հարաբերությունները Լաուրիի կյանքի մշտական մասերից էին։ Դորին Սեյան հասկացնում է, որ Լաուրին իր համար եղել է իդեալական ջենտլմեն։ Նրա համար բնութագրական էին հումորը և հեգնանքը։ Նրանք միասին գնացել էին համերգների, ցուցադրությունների և զբոսանքների։ «Նա ինձ շատ հարազատ էր,-պատմում է Դորինը,-և եթե ես ցանկանայի իրականացնել ինչ-որ սովորական բաներ, օրինակ՝ պարել, ապա դրա համար ես ունեի իմ տարիքի ընկերներ»։ Աղջիկները, որոնց հետ սերտորեն շփվում էր Լաուրին, իրար հետ բավականին նմանություններ ունեին, և բոլոր իրենց չափով ներկայացնում էին Էննի երևակայական, որոշ մասով՝ իրական կերպարը։ Բրիտանացի արվեստաբան Մայքլ Հովարդը ենթադրում էր, որ լիովին հավանական է, որ Էննը Լաուրիի գիտակցության մեջ եղել է բոլոր այդ աղջիկների իդեալականացված արտացոլանքը, որոնց հետ նա ինչ-որ չափով ծանոթ էր և որոնց հանդեպ հետաքրքրություն էր ցուցաբերել ծերացող նկարիչը։
Նկարիչ և Քերոլ Էնն Լաուրի
1957 թվականին Լոուրենսը նամակ է ստացել 13-ամյա աշակերտուհի Քերոլ Էնն Լաուրից, նա (վարկածներից մեկում՝ իր մոր նախաձեռնությամբ) հետաքրքրվել էր այդ ժամանակներում արդեն հայտնի նկարչով, թե ինչպես դառնա նկարչուհի։ Սկզբում նա չէր պատասխանել, սակայն մի քանի ամիս անց իրեն միայնակ է զգացել, նորից կարդացել է նամակը, ներքին մղմանը ենթարկվելով, առանց հրավերի ժամանել է Հեյվուդ, որտեղ ապրում էր աղջիկը։ Լաուրին ընկերացել է Քերոլ Էննի հետ ։ Քերոլ Էննը միշտ ժխտել է նկարչի հետ հարաբերությունների ցանկացած սեռական ենթատեքստ, թեպետ խոստովանել է, որ նա իրեն անընդհատ տանում էր բալետ, ռեստորաններ, նրանք երկուսով գնում էին ծովափ՝ հանգստանալու Սանդերլենդի հյուրանոցում։ Քերոլ Էննը պատմել է, որ ճանապարհորդությունների ժամանակ «ամեն երեկո Լաուրին ուղեկցել է իրեն ննջարան, իսկ հետո վերադարձել է հյուրասենյակ։ Մի անգամ երեկոյան, երբ աղջիկը փակել է ննջասենյակի դուռը, նա հարցրել է. «Դու դեռ ինձ վստահու՞մ ես»։ Աղջիկը պատասխանել է՝ գրեթե» ։ Քերոլ Էննը պատմել է. «Նրան հետաքրքրում էր այն ամենը, ինչ ես անում էի։ Նրան դուր էր գալիս զննել երևույթների հանդեպ իմ ռեակցիան, նա սիրում էր լսել ինձ և ընկերուհուս, հետևել, թե ինչպես ենք զարգանում մենք։ Նա զննողների արքան էր» ։
Արվեստաբանները ենթադրում են, որ տասներեքամյա Քերոլ Էնն Լաուրին նկարչի գիտակցության մեջ սկսել է նույնականացվել նկարչի «Էնն» պատկերացման հետ, ինչպես որ այլ աղջիկներ։ Քերոլ Էննը Լոուրենս Սթիվեն Լաուրիի մասին գրել է. «[Նա] ավելին էր, քան իմ հայրը կամ իմ մայրը, կամ որևէ այլ մեկը։ Նա ստեղծել է ինձ… «Էննի» կերպարով»։ Լաուրին աղջկան տվել է, ինչպես ասել է հենց ինքը, «ոչ թե սովորական նյութական նվերներ, այլ բնավորության և կրթության պարգևներ» ։ Աղջիկը նրան անվանում էր «հորեղբայր Լաուրի» և խոստովանում, որ երբեք չի ունեցել պատճառ նրա մասին մտածելու կամ խոսելու այլ կերպ, քան հարգանքով և սիրով։ Հենց նրան է Լաուրին կտակել 298 459 ֆունտ ստեռլինգի ժառանգություն և իր և այլ նկարիչների արվեստի ստեղծագործությունների բավականին մեծ քանակություն։ Լաուրիի սադիստական նկարների մասին Էննը իմացել է միայն նրա մահից հետո։ Լաուրիի կենսագիր Ռոդեն այսպես է նկարագրել է Քերոլ Էննի ռեակցիան, երբ նա առաջին անգամ ծանոթացել է այդ նկարներին. սկզբում նա մտածել է. «Օ ո՜չ, ո՜չ, միայն թե ո՛չ հորեղբայր Լաուրին։ Խնդրում եմ, տեր Աստված, միայն թե ո՛չ հորեղբայր Լաուրին»։ Նրա երկրորդ ռեակցիան եղել է. «Սա ե՛ս եմ»։ Հետագայում, մտորումներից հետո, նա հասկացել է, որ սադիստական նկարները եղելն են Էննի կերպարի մութ կողմը, որի համար ինքը եղել էր նմուշների շարքից ամենավերջինը։
Էննի կերպար բրիտանական մշակույթում
Բրիտանացի նկարչուհի և լուսանկարչուհի Շառլոտա Հոլինգվորթը 2006 թվականին Սոլֆորդի Չափմանի համալսարանի պատկերասրահում անցկացրել է «Էննի որոնումներով» ցուցահանդես։ Նա լուսանկարել էր Լաուրիի «Էննի» նման աղջիկների՝ համարելով, որ այդպես կարելի է հասկանալ Լաուրիի շարժառիթները և պարզել, թե ով էր ի վեջո Էննը։ Ինքը լուսանկարիչը խանդավառվել էր այդ խնդրով Լաուրիի 1964 թվականի «Վեցհոգանոց ընտանիքը» նկարին ծանոթանալուց հետո։ Նկարը ստեղծվել էր՝ ոգեշնչված Լուիջի Պիրանդելոյի «Վեց կերպարներ հեղինակի փնտրտուքներում» պիեսից։ Հոլինգվորթը կարծում էր, որ Էննը այդ նկարում աջից երկրորդ կերպարն է ։
Սկզբում լուսանկարչին հետաքրքրել էր հենց խճճվածությունը. ծերունի, որն ուներ «պլատոնական հարաբերություններ շատ երիտասարդ աղջիկների խմբի հետ, որոնք բոլորը նույն տեսքն ունեին։ Ամեն անգամ մեկին փոխարինելու գալիս էր մյուսը՝ ավելի երիտասարդը»։ Հետո նա սկսել էր ուսումնասիրել նկարչի արվեստը և Էննի կերպարի դերն այնտեղ։ Եզրակացությունները, որոնց նա հանգեց, հետևյալն էին. «[Էննը] նր իդեալական կանանց համակազմն էր, որը միշտ երիտասարդ է, անմեղ և կյանքով չարատավորված։ Էննը նրա փախուստն է աշխարհի հանդեպ մռայլ հայացքից», «Էննը մեզ ասում է, որ նա եղել է շատ ավելին, քան մարդու սեքսի խնդիրների հանդեպ անտարբեր մեկը, որը նկարել է միայն քաղաքային բնանկարներ։ Նա ցույց է տալիս կանանց հետ նկարչի մոտ հարաբերություններ ստեղծելու բաց թողնված հնարավորությունները» ։
Գրականություն
Կատեգորիա:Դիմապատկեր Կատեգորիա:Բնորդուհիներ Կատեգորիա:Հայտնի գրողների մուսաներ Կատեգորիա:Չնույնականացված մարդիկ
Air Astana
Air Astana, ազգային ավիափոխադրողը Ղազախստանի Հանրապետությունում, հիմնված է Ալմաթիում։ Ավիաընկերությունը հիմնականում իրականացնում է միջազգային չվերթներ 64 ուղղություններով։ Ավիաընկերությունը չվերթներ է իրականացնում հետևյալ քաղաքներում՝ Բաքու, Տաշքենդ, Թբիլիսի, Մոսկվա, Սանկտ Պետերբուրգ, Նովոսիբիրսկ, Սամարա, Եկատերինբուրգ, Կազան, Օմսկ և Կիև։ Ավիաընկերությունը հիմնադրվել է 2001 թվականի օգոստոսի 29-ին։
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Սայրուս Հեմլին
Սայրուս Հեմլին (Cyrus Hamlin, ), ամերիկացի միսիոներ։
Գործունեություն
1837-59 թվականներին միսիոների առաքելությամբ եղել է Թուրքիայում, հիմնադրել, իսկ 1860-1876 թվականներին տնօրինել (ռեկտոր) Կոստանդնուպոլսի Ռոբերտ քոլեջը։ 1877 թվականին, վերադառնալով ԱՄՆ, մեծ եռանդով պաշտպանել է հայ ժողովրդի իրավունքները, կոչ արել ամերիկյան կառավարությանը վճռաբար ներազդել սուլթանական կառավարության վրա՝ վերջ տալու հայկական հալածանքներին ու կոտորածներին։
Կազմակերպել է բազմաթիվ հանրահավաքներ՝ Բարձր դռան հակահայկական քաղաքականությունը դատապարտելու համար։ Հեմլինի առաջարկությամբ 1895 թվականին Բոստոնում (Մասաչուսեթս նահանգ) տեղի ունեցած հանրահավաքում ընդունվում է բանաձև, որով ամերիկյան հասարակայնությունը ԱՄՆ-ի կառավարությունից պահանջում է նյութական օժանդակություն ցույց տալ 1894-1896 թվականների կոտորածներից տուժած հայերին։
«Հայկական ջարդեր» (1895), «Հայաստանի նահատակությունը» (1896), «Հայ հպատակների ջարդերի թուրքական քաղաքականության ծագումն ու զարգացումը» (1899) աշխատություններում Հեմլինը գրել է, որ ԱՄՆ-ի կառավարությունն ու ժողովուրդը չպետք է «ընդօրինակեն Եվրոպայի մեծ տերությունների սառը հակամարդասիրական քաղաքականությունը», պահանջել «վանել մարդասպանին զոհից» և «ազատություն ու բարգավաճում ընձեռել այն հողին, որն այնքան տևականորեն հոշոտել է սուլթանը»։
Երկեր
Կատեգորիա:Հայոց ցեղասպանության ականատեսներ
Տուրաբիչիցկարո
Տուրաբիչիցկարո (Турабичицкаро), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Մետլյուտա գետի աջ ափին՝ 36 կմ հեռավորության վրա։ Գետի երկարությունը 10 կմ է, ավազանի տարածքը 18,8 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Խաչիկ Մարտիրոսյան
Խաչիկ Մարտիրոսյան, հայ բժիշկ։
Գրականություն
Յուշամատեան Հայ Յեղափոխական Դաշնակցութեան, Ալբոմ-ատլաս, Ա. հատոր, Դիւցազնամարտ, 1890-1914, Լոս Անճելըս, 1992։
Աղբյուր
Կատեգորիա:Հայ բժիշկներ Կատեգորիա:Շումեն քաղաքում ծնվածներ Կատեգորիա:1875 ծնունդներ Կատեգորիա:1903 մահեր
Սուրբ Բավոնի տաճար (Գենտ)
Սուրբ Բավոնի տաճար (Sint Baafskathedraal), Գենտի թեմի Մայր տաճարը Բելգիայում, որը նվիրված է Սուրբ Բավոնին։
Պատմություն
Ներկայիս եկեղեցու տեղում սկզբում եղել է Սուրբ Հովհաննես Մկրտչի փայտե մատուռը, որն օծվել է 942 թվականին Տուրնեի և Նուայոնի եպիսկոպոսի՝ Տրանսմարուսի կողմից։ 1038 թվականին մատուռը ընդարձակվել է և վերակառուցվեց ռոմանական ճարտարապետական ոճով։ Այս եկեղեցու և սկզբնական փայտե եկեղեցու հետքերը մինչ օրս պահպանվել են ներկայիս դամբարանում։
14-16-րդ դարերում եկեղեցին պարբերաբար վերակառուցվել է և ընդարձակվել գոթական ճարտարապետական ոճով։ Սկզբում ստեղծվել է նոր երգչախմբի նոր տաղավարը, ապա՝ ամբուլատորիան, իսկ երրորդ փուլում՝ նավերը։ 1569 թվականի հունիսի 7-ը համարվում է տաճարի շինարարության ավարտը։
Գենտյան խորան
Տաճարը ողջ աշխարհին հայտնի է Գենտի խորանով, որը սկզբնապես գտնվել է Յոս Վեիդտայի մատուռում։ Խորանի թեման է Աստծո Գառի պաշտամունքն է «Հայտնություն Հովհաննեսի», ըստ որի մարգարեները, նախահայրերը, առաքյալները, նահատակները և սրբերը ծնկի են գալիս խորանի առջև, որի վրա կանգնած է Աստծո Գառը։ Վերջինս խորհրդանշում է Քրիստոսին։ Այս խորանը համարվում է Յան և Հուբերտ Վան Էյքի գլուխգործոցներից և աշխարհի արվեստի կարևորագույն աշխատանքներից մեկը ։
Արտաքին հղումներ
Կատեգորիա:Բելգիայի տաճարներ Կատեգորիա:Զբոսաշրջությունը Բելգիայում
Only You (երգ, Cheat Codes և Little Mix)
«Only You», ամերիկյան դիջեյների Cheat Codes եռյակի և բրիտանական Little Mix խմբի երգը, որը թողարկվել է 2018 թվականի հունիսի 22-ին։
Պատմություն
Cheat Codes և Little Mix խմբերի երաժիշտները Twitter-ի իրենց էջերում հայտարարել են, որ երգը կթողարկվի 2018 թվականի հունիսի 22-ին  ։ Սինգլի շապիկը ներկայացվել է մեկ օր անց երգի տեքստի մի քանի տողերի հետ միասին ։
Երգն ստացել է դրական գնահատականներ երաժշտական քննադատների և առցանց հրատարակությունների կողմից, ինչպիսիք են՝ MTV («սա փոփ-պարային քրոսովեր է» և «արևային մեղեդի»), Rob Copsey-ն Official Charts-ից , Michael Ko-ն Billboard-ից , RJ Frometaն Vents ամսագրից ասել է, թե «ինչքան լավ է, որ վերջապես վերադարձել է Little Mix-ը, և մենք մոռացել էինք «փոփ երաժշտության մեր գլոբալ ֆենոմենը» ։
Երաժշտական տեսահոլովակ
Երգի տեսահոլովակը թողարկվել է 2018 թվականի հունիսի 12-ին YouTube-ում Little Mix խմբի պաշտոնական էջում։ Հոլովակում ցուցադրվում է երիտասարդական երեկույթ, երկու աղջիկների ընկերություն, երբ անսպասելիորեն պարզ է դառնում, որ նրանցից մեկը ջրահարս է (նրա դերը կատարում է ամերիկացի դերասանուհի Փեյթոն Լիստը)։ Տեսահոլովակի ռեժիսորն է Frank Borin-ը ։
Իսերպան
Իսերպան (Isserpent), համայնք Ֆրանսիայի Օվերն մարզի Ալյեի գավառի Վիշի շրջանում։ Մտնում է Լապալիս կանտոնի կազմի մեջ։
Համայնքի INSEE կոդ՝ 03131։
Only You (երգ, Cheat Codes և Little Mix)
Արտաքին հղումներ
Կատեգորիա:2018 երգեր
Իսերպան
Բնակչություն
Համայնքի բնակչությունը 2008 թվականին կազմում էր 494 մարդ։
Տնտեսություն
2007 թվականի տվյալներով 290 աշխատունակ տարիքի մարդկանցից (15-64 տարեկան) 224-ը տնտեսապես ակտիվ էին, 66-ը անգործունակ (ակտիվության ցուցանիշը 77,2 %, 1999 թվականին եղել է՝ 66,9 %)։ 224 աշխատունակ բնակիչներից 206-ը աշխատում էին (117 տղամարդ և 89 կին), անաշխատանք էին 18-ը (9 տղամարդ և 9 կին)։ 66 անգործունակ մարդկանցից 17-ը աշակերտներ կամ ուսանողներ են, 23-ը թոշակառու, 26-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սերգեյ Դրոզդ
Սերգեյ Վիկտորովիչ Դրոզդ (Сяргей Віктаравіч Дрозд, ), բելառուս ֆուտբոլիստ, Սվետլոգորսկի «Խիմիկ» ակումբի պաշտպան։
Ակումբային կարիերա
Սերգեյ Դրոզդը 18 տարեկանում կատարել է իր նորամուտը Բելառուսի պրեմիեր լիգայում հայրենի քաղաքի ակումբի կազմում։ 2004 մրցաշրջանից հետո, երբ «Մոլոդեչնոն» անցել է Երկրորդ լիգա, Սերգեյ Դրոզդը տեղափոխվել է Սվետլոգորսկի «Խիմիկ» ակումբ, որտեղ նա խաղացել է չորս տարի (ոչ մեծ ընդմիջումով)։ 2009 թվականին վերադարձել է «Մոլոդեչնո» ակումբ։
2015 թվականի մարտին Սերգեյ Դրոզդը տեղափոխվել է Սվետլոգորսկի «Խիմիկ» ակումբ ։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի պաշտպաններ
Մարիամջվար
Մարիամջվար (მარიამჯვარი) գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 900 մետր է։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 9 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
Ջուջ
Ջուջի ազգային պարկը հիմնադրվել է 1971 թվականին, խոշորացվել է 1975 թվականին։ Իսկ 1980 թվականին ագային պարկն ընդգրկվել է Ռամսարի կոնվենցիայով պահպանվող ջրա-ճահճային տարածքների ցանկում, 1981 թվականին ՅՈւՆԵՍԿՕ-ի Համաշխարհային ժառանգության օբյեկտների ցանկում։ 2005 թվականին Սենեգալ գետի դելտայի վրա հիմնադրվել է կենսոլորտային արգելոց Դելտա-դյու-Ֆլյով-Սենեգալը՝ ներառելով Ջուջ թռչնաբանական արգելոցը Սենեգալում, Դիավալինգի ազգային պարկը, Չատ-Տ-Բուլ արգելավայրը՝ Մավրիտանիայում ։
Ֆիզիկա-աշխարհագրական բնութագրերը
Ջուջ ազգային պարկը տեղակայված է երկրի հյուսիսային հատվածում գտնվող Սենեգալ գետի դելտայի ցածրադիր հատվածում։ Ազգային պարկից 15 կմ հարավ գտնվում է Ռոս Բետիոն, իսկ 60 կմ հարավ-արևմուտքում՝ Սեն Լուին։ Պարկի բարձրությունը ծովի մակարդակից կազմում է մոտ 20 մետր ։
Գետի Դելտան հալոմորֆային հողերի հսկայական ավազան է, որտեղ ձևավորվում են աղակալած հողեր։ Ջուջ ազգային պարկը գտնվում է ավազանի մի փոքր հատվածում, որը հեղեղվում է պատնեշների և ամբարտակների համակարգի պատճառով։ Ամբարտակների պատճառով այգու տարածքում ջուրը մնում է ավելի երկար, ինչը գրավում է ջրային թռչուններին։ Ջրի աղիությունը զգալիորեն փոխվում է՝ կախված դրա մակարդակից ։
Այգում եղած կլիման բնորոշ է Սահելի շրջանի համար, որտեղ լինում են անձրևոտ և չոր եղանակներ։ Տեղումների տարեկան միջին ծավալը 300 մմ է, իսկ միջին ջերմաստիճանը՝ 27 °C :
Բուսական և կենդանական աշխարհ
Մթնոլորտային քիչ տեղումները և անբերրի հողերը չէին կարող չարտացոլվել այգու բուսական աշխարհի վրա։ Այգում գերակշռում է սավաննան` փշոտ թփերով ակացիաներ, (արաբյան ակացիա, ոլորված ակացիա), կարմրանագիներ (սենեգալյան մոշենի) և բալանեթներ (բալանեթներ եգիպտական)։ Անձրևային սեզոններին մեծանում է սպիտակ ջրաշուշանի և կեռոնի պոպուլյացիան։ Հալոֆիտային բույսերը զբաղեցնում են մեծ տարածք, մանավորապես՝ բալախը ։
Ազգային պարկի կենդանական աշխարհը ներառում է երեք միլիոն ջրային թռչունների, որոնք պարկի ստեղծման հիմնական պատճառն են հանդիսացել։ Պարկը թռչունների համար հանդիսանում է Սահարա անապատը հատելուց հետո թարմ ջրի առաջին աղբյուրը։ Չվող թռչունների մեջ կարելի է հանդիպել Ճքճքան մրտիմն (Anas querquedula), լայնակտուց բադ (Anas clypeata), կռվան կտցար (Philomachus pugnax), սև ճահճային կտցար (Limosa limosa): Պարկում բույն են դնում ֆլամինգոն (Phoenicopterus ruber) և վարդագույն հավալուսնը (Pelecanus onocrotalus), սպիտակափետուր բադը (Dendrocygna viduata), շիկակարմիր սուլող բադը (Dendrocygna bicolor), սովորական թևաբտիկ սագը (Plectropterus gambensis), շիկակարմիր տառեղը (Ardea purpurea), կվակվաը (Nycticorax nycticorax) և շատ այլ տեսակներ ։
Ազգային պարկում կաթնասուններից հանդիպում է կոծիծավոր խոզ (Phacochoerus aethiopicus) և արևմտա-աֆրիկյան լամանտին (Trichechus senegalensis): Բացի այդ, գոյություն ունեն կոկորդիլոսներ և վիթեր ։
Տարածքի պահպանություն
Այգին ունի տարածքի հսկողության համար նախատեսված հինգ դիտակետ։ Տարվա երեք ամիսներին այգին փակ է։ Այգու շուրջը և ներսում կառուցվել Է ամբարտակ և դամբ, որպեսզի ազգային պարկի ջրի մակարդակը կախված չլինի Սենեգալ գետի ընթացքից ։
2000 թվականից մինչև 2006 թվականը այգին ներառված է եղել վտանգված օբյեկտների ցանկում ։ 2000 թվականին ծովոսպ (salvinia molesta) բույսը փակել է Սենեգալ գետը և հեղեղել այգիները։ Կենսաբանական հսկողության առաջին փորձերը միջատների օգտագործմամբ, որոնք բույսեր էին ուտում, անհաջող էին ։ 2006 թվականին կենսաբանական վերահսկողության մեթոդները բերել են արդյունքների, որոնք, բարելավված պարկերի կառավարման հետ միասին, կոմիտեին թույլ են տվել հեռացնել այն ոչնչացման վտանգի տակ գտնվող օբյեկտների ցանկից ։
Արտաքին հղումներ
Կատեգորիա:Սենեգալի ազգային պարկեր Կատեգորիա:Սենեգալի տեսարժան վայրեր Կատեգորիա:Համաշխարհային ժառանգություն Սենեգալում Կատեգորիա:Կատեգորիա ԲՊՀՄ II
Դոն Շոլանդեր
Դոն Շոլանդեր (Donald («Don») Arthur Schollander, ), ամերիկացի լողորդ, օլիմպիական հնգակի չեմպիոն, Պանաամերիկյան խաղերի բազմակի չեմպիոն, ԱՄՆ-ի բազմակի չեմպիոն։
Կենսագրություն
Դոնալդ Շոլանդերը ծնվել է Շառլոթում՝ Հյուսիսային Կարոլինայում։ Իր հորեղբոր շնորհիվ սկսեց զբաղվել լողով, ով քաղաքում ղեկավարում էր մասնավոր լողի դպրոցը։ Ավելի ուշ, ընտանիքով տեղափոխվելով Լեյք Օսվեգո (Օրեգոն) քաղաք, Դոնալդը ընդունվեց տեղի դպրոց, որտեղ շարունակեց զբաղվել լողով՝ իր տարիքային խմբի մրցույթներում անընդհատ հաղթելով։
1962 թվականին արդեն դեռահաս Շոլանդերը տեղափոխվեց Սանտա-Կլարա (Կալիֆոռնիա), որտեղ շարունակեց լողի դասընթացները տեղի լողի ակումբում։ 1962 թվականին 16 տարեկան հասակում դարձավ ԱՄՆ չեմպիոն՝ հաղթելով տարբեր հեռավորություններով ազատ ոճի երեք լողի մրցաշար՝ այդ կերպ ընդգրկվելով ԱՄՆ-ի հավաքականում կայանալիք օլիմպիական խաղերին։ 1964 թվականին Տոկիոյի խաղերի ժամանակ մարզիկը հաղթեց քառակի օլիմպիական խաղերում 100 և 400 մետր ազատ ոճի լողի մրցաշարում, ինչպես նաև 100 և 200 մետր հեռավորությամբ 2 հաղթական լողի մրցաշար՝ այդ կերպ դառնալով աշխարհի քառակի օլիմպիական չեմպիոն և եռակի ռեկորդակիր։
Շուտով Դոնալդ Շոլանդերը ընդունվում է Եյլի համալսարան, որտեղ, ուսում ստանալով, դառնում է «Գանգ և Ոսկորներ» ուսանողական խորհրդի անդամ, որտեղ հենց այդ ժամանակ զուգահեռ տեղի էր ունենում ԱՄՆ-ի ապագա նախագահ Ջորջ Բուշի ընտրությունը։ Շարունակելով լողով զբաղվել՝ Մեխիկոյի օլիմպիական խաղերի համար անդամագրվում է ԱՄՆ-ի հավաքականում, որտեղից վերադառնում է արդեն որպես հնգակի օլիմպիական չեմպիոն, որտեղ հավաքականի թիմով հաղթում է 4 անգամ 200 մետր լողի մրցաշարը։ Խաղերի եզրափակումից հետո հեռանում է մեծ սպորտից։
1965 թվականին 19 տարեկան հասակում ընդգրկվում է Լողի միջազգային կազմակերպության կազմի մեջ։ 1983 թվականին առաջիններից մեկն էր, ով ընդգրկվեց ԱՄՆ-ի Օլիմպիական կազմակերպությունում։ 1971 թվականին հրատարակեց «Deep Water » (ISBN 0720705428) գիրքը, որը նվիրված էր օլիմպիական խաղերի ընթացքում լողի մարզաձևին։
Հետաքրքիր փաստեր
1965 թվականի մարտի 25-ին Մոնղոլիայի փոստը թողարկեց փոստային նամականիշերի շարք (№ 520—527 + № 120 փոստային դաշինք)։ 528 համարի նամականիշի վրա պատկերված է Դոնալդ Շոլանդերը։
Արտաքին հղումներ
Կատեգորիա:Ամերիկացի լողորդներ Կատեգորիա:Ամերիկացի օլիմպիական չեմպիոններ Կատեգորիա:Եյլի համալսարանի շրջանավարտներ
Արամ Տեր-Ավետիքյան
Արամ Նազարի Տեր-Ավետիքյան (նաև՝ Արամ Տեր-Ավետիսով, ), հայ բժիշկ, կոլեգիական խորհրդատու, քաղաքային խորհրդի պատգամավոր և հասարակական գործիչ ։
Կենսագրություն
Արամ Տեր-Ավետիքյանը և Տեր-Ավետիքյանների ամբողջ գերդաստանը հին Երևանում հայտնի անձնավորություններ են եղել ։ Բժշկի հայրը` Նազար Տեր-Ավետիքյանը, ռուս-պարսկական պատերազմում ռուսական զորքերին օգնություն ցուցաբերելու համար ցարական հրամանագրով, որպես պարգևատրում, ստացել էր ազնվականի տիտղոս, որը ժառանգաբար անցել էր նրա տղաներին ։
Ավարտել է Խարկովի բժշկական համալսարանը ։ Ունեցել է իր սեփական հիվանդանոցը Երևանում։ Բացի սեփական հիվանդանոցից, նա որպես բժիշկ է աշխատել նաև Երևանի Պուշկինյան ուսումնարանում և Արական գիմնազիայում։ Այդ ժամանակ գիմնազիայի դիմացի նոր շենքը դեռ չէր կառուցվել, և ուսումնական հաստատությունը գտնվում էր Նազարովսկայա` ներկայիս Ամիրյան 2/8 հասցեում) ։
Տեր-Ավետիքյանի եկամտաբեր տունը
Բացի հիվանդանոցից, եղել է նաև եկամտաբեր տուն, որը գտնվում էր Երևանի արական դասական գիմնազիայի համալիրի դիմաց ։
Բժիշկի եկամտաբեր տունը բաղկացած է եղել բնակարաններից և խանութներից։ Երեք հարմարավետ բնակարաններ, ընդհանուր հաշվով տասներկու սենյակ, չհաշված օժանդակ տարածքները (նախասենյակ, խոհանոց), գտնվում էին գլխավոր առանձնաշենքում, իսկ երկու յոթ սենյականոց փոքր բնակարանները` թևաշենքերում։ Գլխավոր առանձնաշենքի առաջին հարկում տեղակայված են եղել խանութները, որոնք հանձնվում էին վարձակալությամբ։ Դրանց թիվը համապատասխանում էր փողոց դուրս եկող ցուցափեղկերի լայն խորշերի քանակին, որոնք տարակենտրոնացված էին կենտրոնական գլխավոր մուտքի երկու կողմում։ 1906-1911 թվականներին բնօրինակից հանված Երևանի հատակագծի վրա արձանագրված է եղել Տեր-Ավետիսովի բուժարանը ։
Ներկայումս այդ շենքում գտնվում են առևտրային հաստատություններ և բանկ։ Շենքը գտնվում է Հանրապետության հրապարակի մոտակայքում Աբովյան փողոցի վրա։ Ներկայիս հասցեն է՝ Աբովյան փողոց 1/1, Արամի (նախկին Ցարական) և Փավստոս Բուզանդի (նախկին Բեհբութովի) փողոցների միջև ընկած հատվածում ։
Տեր-Ավետիքյանի հիվանդանոցը
Արամ Տեր-Ավետիքյանի հիվանդանոցը զբաղեցնում էր եկամտաբեր տան հյուսիս-արևելյան թևը ։ Աստաֆյան փողոցի երկհարկանի սեփական տան շինարարությունն ավարտվել է 1914 թվականին։ Շինարարության կապալառուն, և ենթադրաբար, նախագծի հեղինակը եղել է բժիշկի եղբայրը` ինժեներ և Տեր-Ավետիքյան եղբայրների մեխանիկական, չուգունի ձուլման գործարանի համասեփականատեր, Երվանդը։ Բայց հիվանդանոցն ավելի վաղ էր սկսել գործել։ 1911 թվականի թերթում արդեն հայտարարություն կար մշտական մահճակալներով հիվանդանոցի մասին ։